cyanic-selkie/wikianc huggingface dataset:
Սպիտակ ամուր
Սպիտակ ամուր, ծածանաձկների ընտանիքի ձուկ։ Հայաստան ներմուծվել է 1960 թվականին (սպիտակ հաստաճակատի հետ), հետագայում պարբերաբար բազմացվել արհեստական ճանապարհով։ Երբեմն հանդիպում է նաև Արաքս, Ախուրյան, Մեծամոր, Հրազդան գետերում ու նրանց ջրերով սնվող ջրանցքներում, որտեղ պատահականորեն ներթափանցում է ձկնային տնտեսություններից։ Բնակվում է դանդաղահոս խոր գետերում ու լճերում։ Ջերմասեր է։ Խոշոր ձուկ է։ Մարմինն իլիկանման է, երկարությունը՝ 40-45 (երբեմն՝ մինչև 85) սմ, զանգվածը՝ 16 կգ և ավելի։ Որովայնի վրա ողնուցը բացակայում է։ ճակատը լայն է, բերանը՝ կիսաստորին՝ առանց բեղիկների։ Թեփուկները համեմատաբար խոշոր են, կողագծում՝ 42-45 հատ։ Ալանային ատամները մեծ են, երկշարք՝ կողքերից սեղմված, սղոցաեզր պսակով՝ հարմարված կոշտ բուս, սնունդը մանրելուն։ Պոչային լողակը խոր կտրվածքով է։ Մեջքային լողակը և հետնալողակը կարճ են՝ համապատասխանաբար՝ 10 և 11 ճառագայթներով։ Մեջքը և գլխի վերին մասը մուգ կանաչից կանաչասև են, կողքերը՝ մոխրականաչավուն՝ ոսկեգույն նրբերանգով։ Փորիկը սպիտակավուն է կամ դեղնավուն։ Մարմնի թեփուկներից յուրաքանչյուրի արտաքին մասում կա մուգ եզրաշերտ։ Լողակները մոխրագույն են։ Սեռահասուն է դառնում 4-8 տարեկանում (կախված միջավայրի ջերմաստիճանից)։ Հայաստանի բնական ջրակալներում բազմացում դեռևս չի արձանագրվել։ Կարող է բազմանալ միայն ձկնաբուծարաններում՝ հատուկ պայմաններում (հատկապես բարձր ջերմաստիճան ի' 22-26 °C դեպքում)։ Բեղունությունը հասնում է 100-800 հազար ձկնկիթի։ Ձկնկիթը պելագիալ է, թափանցիկ։ Ձվադրման պահին տրամագիծը 1,2-1,4 մմ է, բեղմնավորվելուց հետո՝ մինչև 4,5-5,3 մմ. Ձկնկիթի զարգացումը կարճատև է՝ 32-40 ժ 7 օրական թրթուրներն անցնում են ակտիվ սննդառության։ Մինչև 6-10 սմ Երկարության հասնելը սնվում են պլանկտոնային կենդանիներով, այնուհետև՝ բույսերով (ջրային, մերձջրային ու ցամաքային)։ Հայաստանի կարպային տնտեսություններում աճեցվող ամեևաբազմաքանակ ձկնատեսակներից է։ Հիմնականում աճեցվում է Արարատյան դաշտի մի շարք ձկնային տնտեսություններում։ Ունի արդյունաբերական մեծ նշանակություն։ Կարող է օգտագործվել նաև որպես կենսաբանական պայքարի միջոց՝ ջրամբարներն ավելորդ բուսակալումից մաքրելու համար, քանի որ 1 կգ քաշաճի համար սովորական ամուրը օգտագործում է մինչև 30-70 կգ ջրային բույսեր։
Գրիմ եղբայրներ
Գրիմ եղբայրներ, (Brüder Grimm կամ Die Gebrüder Grimm; Յակոբ Գրիմ (հունվարի 4, 1785 - սեպտեմբերի 20, 1863) և Վիլհելմ Գրիմ (փետրվարի 24, 1786 - դեկտեմբերի 16, 1859)), գերմանացի լեզվաբաններ ու գերմանական ժողովրդական մշակույթի ուսումնասիրողներ։ Հավաքել են գերմանական բանահյուսության նմուշներ և հրատարակել «Գրիմ եղբայրների հեքիաթներ» անունը կրող մի քանի ժողովածուներում, որոնք մեծ ժողովրդականություն էին վայելում։ Կարլ Լախմանի ու Գեորգ Ֆրիդրիխ Բենեկեի հետ միասին համարվում են գերմանական լեզվաբանության ու գերմանիստիկայի հիմնադիրները։ Կյանքի վերջում նրանք զբաղվել են գերմաներենի առաջին բառարանի ստեղծման աշխատանքներով։ Վիլհելմը մահացել է 1859 թվականի դեկտեմբերին՝ D տառի բաժինն ավարտելուց հետո։ Յակոբը եղբորից չորս տարի ավելի ապրեց և հասցրեց ավարտել A, B, C և E տառերը։ Նա մահացավ աշխատասեղանի մոտ՝ Frucht (միրգ) բառահոդվածի վրա աշխատելիս։
Սպիտակ ամուր
Պատկերասրահ
Կատեգորիա:Ծածանաձկներ
Գրիմ եղբայրներ
Ստեղծագործություններ
Գրիմ եղբայրների բազմաթիվ գործեր էկրանավորվել են և երեխաներին ծանոթ են դեռևս վաղ տարիքից։
Գրիմ եղբայրներն ավարտել են Մարբուրգի համալսարանի իրավաբանական բաժինը։ Նրանք 1841 թվականից եղել են Բեռլինի համալսարանի պրոֆեսոր և Պրուսական գիտությունների ակադեմիայի անդամ։ Մանկուց սիրել են գերմանական ժողովրդական հեքիաթներն ու առասպելները։ Նրանք 40 տարի շրջագայել են Գերմանիայում, հավաքել ու գրի են առել ժողովրդից լսած հեքիաթները չարի ու բարու մասին։
Գրիմ եղբայրների հեքիաթները հետաքրքիր են, գունեղ ու լուսավոր. դրանք մեզ տեղափոխում են աներևակայելի ու կախարդական աշխարհներ, որոնց հերոսների հետ մենք էլ պայքարում ենք լավի ու կատարյալի համար։ Հեքիաթներում պատժվում են ծուլությունն ու անբանությունը, խրախուսվում աշխատասիրությունն ու ջանասիրությունը։ Լավագույններից են «Մոխրոտը», «Հենզելն ու Գրետելը», «Բրեմենյան թափառաշրջիկ երաժիշտները», «Ձյունանուշն ու Ալծաղիկը», «Ոսկե սագը», «Կապույտ մոմը», «Կեռնեխ թագավորը», «Անտառի տնակը», որտեղ բազմաթիվ նենգ, խարդախ, դաժան ու չար հերոսներին հաղթում են բարի, ազնիվ, առաքինի ու գեղեցիկ հերոսները։ Բարի ու չքնաղ Մոխրոտին օգնության են հասնում ճնճղուկներն ու աղավնիները։ Շնորհիվ բարի փերու՝ նա ամուսնանում է արքայազնի հետ, իսկ խորթ մայրն ու քույրերը պատժվում են Մոխրոտին հալածելու համար։
Ձյունանուշ և Ալծաղիկ բարեսիրտ ու մաքրասեր քույրերը ձմռանն արջին տեղ են տալիս իրենց տաքուկ խրճիթում։ Պարզվում է, որ այդ բարի ու մռթմռթան արջը թագավորի տղա է, ում կախարդել է չար թզուկը. կախարդանքը վերանում է, և Ձյունանուշն ամուսնանում է արքայազնի, իսկ Ալծաղիկը՝ նրա եղբոր հետ։ Քույր և եղբայր Հենզելն ու Գրետելն իրենց սիրո շնորհիվ հաղթում են չար պառավին և ապահով վերադառնում տուն։ Ընկերական վեհ ու ամուր սիրո մասին է պատմում «Բրեմենյան թափառաշրջիկ երաժիշտները» հեքիաթը։
Իհարկե, որքան էլ հեքիաթները կախարդական լինեն, դրանց հիմքում դարձյալ իրական կյանքն է։ Գրիմ եղբայրների հեքիաթներում հաճախ ենք հանդիպում Հանս անունով հերոսին («Զորեղ Հանսը», «Խաղամոլ Հանսը», «Բախտավոր Հանսը», «Հանսն ամուսնանում է» և այլն)։ Հանսը երբեմն դատարկամիտ է, երբեմն՝ խելառ, երբեմն՝ բարի ու քաջ. նա մանուկների ամենասիրելի հերոսներից է։ Գրիմ եղբայրները, բացի հեքիաթներից, բազմաթիվ մեծարժեք աշխատություններ են գրել բանասիրության և բանահյուսության վերաբերյալ, կազմել են բացատրական բառարան՝ 16 հատորով։ Նրանք նաև գերմանագիտության և բանագիտության մեջ դիցաբանական դպրոցի հիմնադիրներն են։ Լույս են ընծայել «Մանկական ու ընտանեկան հեքիաթներ» (2 հատորով, 1812–14 թթ.) ժողովածուն, «Գերմանական ավանդազրույցներ» (2 հատորով, 1816–18 թթ.) ուսումնասիրությունը։ Գրիմ եղբայրների հեքիաթները մեծ ազդեցություն են գործել համաշխարհային հեքիաթագրության վրա։
Արտաքին հղումներ
Կատեգորիա:Մանկագիրներ այբբենական կարգով Կատեգորիա:Գերմանացի մանկագիրներ Կատեգորիա:Գրիմ եղբայրներ
Կենտրոնական բանկերի ցանկ
Սա կենտրոնական բանկերի ցանկ է։
Արտաքին հղումներ
Կատեգորիա:Կենտրոնական բանկեր Կատեգորիա:Բանկեր ըստ երկրի Կատեգորիա:Բանկային համակարգ Կատեգորիա:Դրամագիտութիւն Կատեգորիա:Տնտեսագիտություն
Ջոն Դաուլենդ
Ջոն Դաուլենդ    կամ Դոուլենդ  (John Dowland, ), անգլիացի կոմպոզիտոր և լյուտնիստ։
Կենսագրություն
Դաուլենդի մանկության և պատանեկության մասին գրեթե ոչինչ հայտնի չէ։ 1580 թվականին ծառայել է Փարիզում Մեծ Բրիտանիայի դեսպանին, այնտեղ էլ մկրտվել է որպես կաթոլիկ։ 1584 թվականից մինչև 1588 թվականը Օքսֆորդի համալսարանում (Christ Church քոլեջում) ստացել է երաժշտության բակալավրի աստիճան։ 1594 թվականին անհաջողությամբ ելիզավետայի բակում հավակնում էր լյուտնիստի պաշտոնին, որից հետո մեկնել է Հռոմ, որտեղ հույս ուներ շփվել հայտնի կոմպոզիտոր (և լյուտնիստ) Լուկա Մարենցիոյի հետ։ Իտալիա տանող ճանապարհին այցելել են գերմանական արիստոկրատական մի շարք բակեր՝ Վոլֆենբյուտելում և Կասելում։ Ֆլորենցիա գալով՝ նա ներքաշված է եղել անգլիացի կաթոլիկների շրջանում աքսորի մեջ, որոնք դավադրություն են հյուսել ընդդեմ Եղիսաբեթ թագուհու։ Դաուլենդը նրանց հետ ոչ մի ընդհանուր բան չի ցանկացել ունենալ։ Նա հրաժարվել է Հռոմում Մարենցիոյի հետ հանդիպելու գաղափարից և անմիջապես գնացել է ետ՝ կանգառ անելով Նյուրնբերգում։ Հավանաբար, 1596 թվականին նա կրկին հայտնվել է Անգլիայում։ 1597 թվականին տպագրվել է Դաուլենդի «The First Booke of Songes» ստեղծագործությունների առաջին ժողովածուն, որի տիտղոսաթերում հեղինակը իրեն ներկայացնում է «երկու համալսարանների երաժշտության բակալավր»։
1598-1606 թվականներին Դաուլենդը զբաղեցրել է Դանիայի թագավոր Քրիստիան IV-ի արքունիքում գտնվող լյուտնիստի պաշտոնը, որտեղ առատորեն վարձատրվել է։ 1609 թվականին Լոնդոնում հրատարակվել է լատիներենից Դաուլենդի թարգմանած Անդրեաս Օրնիտոպարխուսի «Միկրոլոգը մասնագիտացված երաժշտության մասին» տրակտատը (Musicae activae micrologus, 1517) ։ 1612 թվականից մինչ օրվա վերջը, Դաուլենդ-լյուտնիստը եղել է Հակոբ Առաջինի արքունիքում։ 1621 թվականից նա սկսել է վկայակոչել որպես «դոկտոր Դաուլենդ», սակայն, թե որտեղ և ինչ հանգամանքներում է կոմպոզիտորը գիտական աստիճան ստացել, պարզ չէ։
Ստեղծագործություն
Դաուլենդի երգերի մեծ մասը ստեղծվել է լյութնայի համար։ Դրանք եղել են անհատական պիեսների մի քանի ժողովածուներ (հիմնականում պարային հիմքերով՝ պավանաներ, գալյարդներ, ալլեմանդաներ, ժիգիներ, գրաունդներ և այլն, ընդամենը՝ 110-ից ավելի), երգեր («արիաներ») ձայնի և լյուտնյայի համար, կոնսորտներ (այդ թվում՝ լյուտնյայի մասնակցությամբ)։ Դաուլենդի գործիքային երաժշտության մեջ հաճախ չեն գործածվել հայտնի («ժողովրդական») մեղեդիները, օրինակ, այն ժամանակ չափազանց հայտնի «Une jeune fillette» և «Susanne un jour» մեղեդիները ։
Դաուլենդի երաժշտության մեղեդայնությունն ընդհանուր առմամբ տխուր է, երազական, նույնիսկ մելամաղձոտ։ Հատկանշական է նրա պիեսներից մեկի անունը «Միշտ Դաուլենդ, միշտ սգացող» (լատ՝ Semper Dowland, semper dolens) խորագիրը հիմնված է Dowland և dolens հարանուն նմանությա վրա։
Դաուլենդը հիմնականում եղել է աշխարհիկ կոմպոզիտոր։ Մի քանի հոգևոր ստեղծագործությունների մեջ առավել հետաքրքրական է սոլո և անսամբլային երգերի ժողովածուն (անգլ.՝ part-songs) «Օտարականի մխիթարություն» (A pegrimes solace, 1612): Սաղմոսների մշակումը (38, 100, 104, 130, 134), պարզեցված մոնորիտային ֆակտուրայով կարճ պիեսներ են, որոնք նախատեսված են պաշտամունքային (անգլիկան) առօրյա կյանքի համար։ Նույն ոճով է նաև «Պարոն Հենրի Նոելի լամենտացիաները» ժողովածուն (Mr. Henry Noell Lamentations, վոկալ անսամբլի համար, 1597), որը ներառում է անգլերեն մետրիկական (ազատ) Miserere, De profundis և այլ սաղմոսների հետ համադրումը։
Դաուլենդի ստեղծագործությունների ամբողջական թեմատիկ-համակարգված կատալոգ (ապրիլի 2018-ի դրությամբ) գոյություն չունի։ Դաուլենդի լյուտնյայով ստեղծագործություններն ընդունված են նույնականացնել ըստ Դիանա Պուլթոնի (օրինակ, Melancholy Gallimard, P25) ։
Փոխադրումներ
Դաուլենդի երաժշտությունը XX դարի ընթացքում վերապրել է երկրորդ ծնունդ՝ ինչպես Վերածննդի և բարոկկոյի երաժշտական մշակույթի նկատմամբ հետաքրքրության ընդհանուր աճի, այնպես էլ լյուտնյայի երաժշտության շնորհիվ ակադեմիական կիթառի խաղացանկի ընդլայնման շնորհիվ։ 1976-1980 թվականներին Դաուլենդի ստեղծագործությունների ամբողջական հավաքածուն ձայնագրել Է բրիտանացի Էնթոնի Ռուլին (Rooley)՝ «The Consort of Musicke» անսամբլի հետ՝ հրավիրված երաժիշտների մասնակցությամբ ։
Դաուլենդի երաժշտությունը բազմիցս օգտագործել է Բենջամեն Բրիտտենը։ Նա երկու անգամ մշակել է Դաուլենդի հանրահայտ «Lachrimae» երգը (դաշնամուրի, ալտի և նվագախմբի համար)։ Որպես «Նոկտյուրն» (կիթառի համար, 1963, նվիրված է կիթառահար և լյուտնայիստ Ջուլիան Բրիմին), Բրիտտենը դրել է Դաուլենդի մեկ այլ՝ «Come, heavy sleep» երգը։ 2006 թվականին Սթինգը եղել է բոսնիացի լյութնայիստ, նա Է․ Կարամազովի հետ համատեղ թողարկել է Songs from the Labyrinth ալբոմը, որի ծրագիրը կազմել են Դաուլենդի առավելապես լյուտնյային ստեղծագործությունները։
Ի պատիվ Դաուլենդի Մերկուրիի խառնարանը կոչվել է նրա անունով։
Արտաքին հղումներ
Կատեգորիա:1626 մահեր Կատեգորիա:Անգլիացի կոմպոզիտորներ Կատեգորիա:Կոմպոզիտորներ այբբենական կարգով Կատեգորիա:Անգլիացի երգիչներ Կատեգորիա:Անգլիացի երաժիշտներ
Գրիգոր Լուսավորիչ (լեռ)
Գրիգոր Լուսավորիչ, լեռ Ղարաբաղի բարձրավանդակի Ջրաբերդի շրջանում։ Հիշատակվում է հայկական ձեռագրերից մեկում ։
Ծանոթագրություններ
Կատեգորիա:Վայրեր
Բաղրասխան
Բաղրասխան, միջնադարյան քարավանատուն Կիլիկիայում՝ Անտիոքի շրջանում՝ Անտիոքից Իսկենդերուն տանող ճանապարհի վրա՝ Բեկրազ գյուղում։ Ըստ ոմանց դրանք միջնադարի Գաստոն (Կաստուն) իջևանատան ավերակներն են ։
Ծանոթագրություններ
Կատեգորիա:Քարավանատներ
Մորոզովշչինա (գյուղ, Գադյաչի շրջան)
Մորոզովշչինա (Морозівщина), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1861 թվականին։
2001 թվականի տվյալներով Մորոզովշչինա գյուղում բնակվում էր 133 մարդ։ Բնակավայրը զբաղեցնում է 1065 կմ² տարածք։ Բնակչության խտությունը կազմում էր 124,88 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1861 թվականին հիմնադրված բնակավայրեր
Բեգեմոտ (առասպելաբանություն)
Բեգեմոտ կամ Բեհեմոտ (Behemoth - ; בְּהֵמוֹת, bəhēmōṯ - կենդանիներ), գազան աստվածաշնչյան Հոբ գրքից և Աստծո արարչագործության սկզբում ստեղծված քաոս-հրեշ (արու), որը մյուս քաոս-հրեշի՝ Լևիաթանի (էգ) նման զույգից զրկված հրեշ է, և ըստ ավելի ուշ հրեական ավանդույթի, երկուսն էլ կերակուր կդառնան արդարների համար վերջին օրերին։ Փոխաբերական իմաստով, անունն սկսել է օգտագործվել ցանկացած չափազանց մեծ կամ հզոր էակի համար, ինչպես նաև՝ հսկայական երկկենցաղ կենդանի։
Որկրամոլությամբ, մարմնական հաճույքների գայթակղությամբ աչքի ընկնող դև է, որի կերպարն օգտագործվել է նաև արվեստի բազմաթիվ ստեղծագործություններում։
Ստուգաբանություն
Եբրայերեն բեհեմոթ բառն ունի նույն ձևը, ինչ եբրայերեն בהמה բեհեմահ գոյականի հոգնակի թիվը, որը նշանակում է «գազան», ընդլայնված իմաստով՝ «մեծ գազան»։ Ըստ մեկ այլ վարկածի բառը կարող է ծագել եգիպտերեն՝ pꜣ jḥ mw, «ջրի եզ» բառից, որը նշանակում է « գետաձի », որը եբրայերենում ժողովրդական ստուգաբանությամբ փոփոխվել է բեհեմահ ։ Սակայն այս իմաստով այս արտահայտությունը եգիպտերենի ոչ մի փուլում հաստատված չէ ։
Աստվածաշնչյան բնութագիր
15 Ահա, Բեհեմոթը, որը ես ստեղծեցի քեզ պես. նա եզի պես խոտ է ուտում։
16 Ահա նրա ուժը մեջքի մեջ է, և նրա զորությունը՝ որովայնի մկաններում։
17 Նա իր պոչը փայտացնում է մայրու պես. նրա ազդրերի մկանները սերտաճած են իրար։
18 Նրա ոսկորները պղնձե խողովակներ են, նրա վերջույթները՝ երկաթե ձողեր։
20 Որովհետև լեռներն նրան կերակրում են այնտեղ, որտեղ խաղում են բոլոր վայրի գազանները։
21 Նա պառկած է լոտոսի բույսերի տակ եղեգների ապաստարանում և ճահիճում։
22 Լոտոսի ծառերի ստվերները ծածկում են նրան; նրան շրջապատում են առվակի ուռիները։
23 Ահա, եթե գետը փոթորկվի, նա չի վախենում. նա վստահ է, թեև Հորդանանը հոսում է դեպի նրա բերանը։
24 Կարո՞ղ է մեկը նրա աչքերւ փակել կամ նրա քիթը կեռով բռնել ։
Բեհեմոթի մասին այս հատվածը ներկայացված է ծովային հրեշ Լևիաթանի կերպարի հետ զուգակցված. Երկուսն էլ առասպելական արարածներ են, որոնք հսկայական ուժ ունեն, և Հոբի նման մարդը չէր կարող հուսալ, որ նրանք կկառավարեն, բայց երկուսն էլ աստվածային կենդանիներից դարձել են ընտանի կենդանիներ։
Հետագա մեկնումներ
Հրեական ռաբինական լեգենդը նկարագրում է մի մեծ ճակատամարտ, որը տեղի է ունենալու նրանց միջև ժամանակի վերջում. «նրանք կկապվեն միմյանց հետ և կռվի մեջ կմտնեն, Բեհեմոթն իր եղջյուրներով ուժգին կխոցի, ձուկն [Լևիաթանը] իր հզոր լողակներով կցատկի ընդառաջ։ Նրանց Արարիչը կմոտենա նրանց իր հզոր սրով [և կսպանի նրանց երկուսին էլ]»։ այնուհետև, «Լևիաթանի գեղեցիկ մաշկից Աստված կկառուցի հովանոցներ՝ պատսպարելու արդարներին, ովքեր կուտեն Բեհեմոթի և Լևիաթանի միսը մեծ ուրախության և ցնծության մեջ»։
Հագադայում Բեհեմոթի հզորությունն իր գագաթնակետին է հասնում ամեն արևային տարվա ամառային արևադարձին (հունիսի 21-ի մոտ)։ Տարվա այս եղանակին Բեհեմոթը բարձր մռնչյուն է արձակում, որը ստիպում է բոլոր կենդանիներին վախից դողալ և այդպիսով նրանց դաժանությունը մեղմում է մի ամբողջ տարով։ Արդյունքում թույլ կենդանիներն ապրում են անվտանգ՝ վայրի կենդանիներից հեռու։ Այս առասպելական երևույթը ցուցադրվում է որպես աստվածային ողորմության և բարության օրինակ։ Ըստ ավանդույթի, առանց Բեհեմոթի մռնչոցի, կենդանիներն ավելի վայրի ու վայրագ կլինեին, և հետևաբար ամենուր կշրջեին՝ մորթելով միմյանց և մարդկանց։
Արդի մեկնություններ
Բեհեմոթի ժամանակակից մեկնությունները բաժանվում են մի քանի կատեգորիաների.
Բացի այդ, որոշ ֆունդամենտալիստներ փորձել են պնդել, որ Հոբի բեհեմոթը դինոզավր է։ Թեև այս տեսակետը քննադատվում է, քանի որ և Homo sapiens չի եղել երկրի վրա մինչև դինոզավրերի մահից 65 միլիոն տարի անցնելը ։
Ծանոթագրություններ
Կատեգորիա:Դիցաբանական էակներ Կատեգորիա:Հին Կտակարան Կատեգորիա:Հուդայական դիցաբանություն Կատեգորիա:Առասպելական հրեշներ Կատեգորիա:Քրիստոնեական դիցաբանություն Կատեգորիա:Դևեր Կատեգորիա:Եբրայերեն բառեր և արտահայտություններ Կատեգորիա:Դիցաբանական կենդանիներ Կատեգորիա:Գրական կերպարներ Կատեգորիա:Խորհրդանիշներ Կատեգորիա:Առասպելական կերպարներ Կատեգորիա:Հուդայական խորհրդապաշտություն
Ռոբուր
Robur (VEB Robur-Werke Zittau), գերմանական ավտոարտադրող Գերմանիայի Դեմոկրատական Հանրապետությունում (ԳԴՀ)։
Պատմություն
Արտադրությունը ստեղծվել է «Phänomen» (Phänomen Fahrzeugwerke) ընկերության ազգայնացված ավտոմոբիլային գործարանի հիման վրա, որը 1946 թվականին վերանվանվել է VEB Kfzwerk Phenomenon Zittau, իսկ 1957 թվականին՝ VEB Robur-Werke Zittau։ 1961 թվականին Լայպցիգի առևտրային տոնավաճառում ներկայացվեց նոր Robur LO 2500 բեռնատարը։ Բեռնատարն ուներ 2,5 տոննա բեռնատարողություն։ Այն արտադրվել է երկու հիմնական տարբերակով՝ LO 2500 բենզինային շարժիչով և LD 2500՝ պտտվող խցիկի դիզելային շարժիչով։ Կարճ ժամանակ անց շարքին ավելացվեց LO 1800A կոչվող 4x4 ռազմական բեռնատարը, որի բեռնատարողությունը կազմում էր 1,8 տոննա։
1964 թվականին գործարանը ներկայացրեց բարձրացնող և տրանսպորտային GMG 2-70 մեքենան, որը ոսկե մեդալ ստացավ 1964 թվականին Լայպցիգի առևտրային տոնավաճառում ։
1968 թվականին գործարանի արտադրանքը ենթարկվել է արդիականացման։ Բեռնատարների թարմացված LO 2501 և LO 1800A մոդելների ուշագրավ արտաքին առանձնահատկություններից մեկը ռադիատորի նոր պարզեցված վանդակաճաղն էր՝ նախկին սկզբնական օվալաձևի փոխարեն հորիզոնական անցքերով։
1973-ին բեռնատարների բեռնատարողությունը ավելացվել է մինչև 3 տոննա LO 3000-ի համար (հարթ մահճակալ), 2,6 տոննա LD 3000 (մետաղական թափքով ֆուրգոն) և 2 տոննա LO 2002 A-ի համար։ «Robur» մեքենաները համալրվել են ավելի հզոր 75 ձիաուժ բենզինային շարժիչ կամ 70 ձիաուժ հզորությամբ դիզելային շարժիչ, ինչպես նաև կրկնակի միացում արգելակային համակարգ։ Արտադրված բոլոր մոդելներն ունեին երեք տեղանոց խցիկ, որը գտնվում էր շարժիչի վերևում ։
1970-ականներին «Ռոբուր» արտադրանքը հնացել էր, և անհրաժեշտ էր նոր սերնդի բեռնատարներ։ 1972-1979 թվականներին ընկերությունը կառուցեց մի շարք փորձարարական նախատիպեր։ Սակայն Գերմանիայի Դեմոկրատական Հանրապետությունում (ԳԴՀ) տնտեսական խնդիրների պատճառով այս նախատիպերը չեն կարողացել զանգվածային արտադրության մեջ դնել։ Միայն 1982 թվականին «Ռոբուր» մեքենաներն ավելի կատարելագործվեցին։
Թարմացված LO/LD 3001 և LO/LD 3002 մոդելները հագեցված էին տնտեսող դիզելային շարժիչներով՝ 68 ձիաուժ հզորությամբ։ Բացի հիմնական մեքենաներից, ընկերությունը արտադրել է մոդիֆիկացիաների և շասսիների լայն տեսականի, այդ թվում՝ հրշեջ մեքենաներ, բժշկական մեքենաներ և փոքր տարողությամբ ավտոբուսներ (մինչև 26 մարդ)։ «Ռոբուր» արտադրանքը մեծ պահանջարկ ուներ սոցիալիստական երկրներում։
ԽՍՀՄ-ում «Ռոբուր» մեքենաների զգալի մատակարարումները սկսվել են 1980-ականների սկզբին։ Այս առաքումները հիմնականում բաղկացած էին իզոթերմային մարմիններով ֆուրգոններից, սննդամթերք տեղափոխող և ընդհանուր նշանակության ֆուրգոններից, որոնք տեղափոխում էին արդյունաբերական ապրանքներ։ 1980-ականների կեսերին Մոսկվայում փորձ է արվել՝ օգտագործելով «Ռոբուր» բեռնատար-ուղևորատար տարբերակները երթուղային տաքսիների համար ։ Ավելի ուշ՝ 1980-ականներին, ավտոպարկին ավելացվեցին ինտեգրված ֆուրգոններ, որոնք հաճախ մասնագիտացված էին հատուկ նպատակների համար, ինչպիսիք են շարժական էլեկտրատեխնիկայի լաբորատորիաները։ Սոցիալիստական բլոկի փլուզմամբ, որը «Ռոբուր» արտադրանքի հիմնական սպառողն էր, արտադրական գործարանը հայտնվեց ծայրահեղ դժվարին իրավիճակում։ Ընկերությունն արտադրում էր հնացած ապրանքներ, որոնք այլևս մրցունակ չէին փոփոխվող շուկայի դինամիկայում։ Գերմանիայի վերամիավորումից հետո ԳԴՀ ընկերությունները մուտք գործեցին եվրոպական շուկա։ Փորձելով բարելավել իրենց մեքենաների որակը և տեխնիկական չափանիշները՝ «Ռոբուր» ձեռնարկությունը փորձեց արդիականացնել իր առաջարկները։
1991 թվականին ներկայացվեց LD 3004-ը Magirus-Deutz դիզելային շարժիչով և սրահի առջևի մասի նոր դիզայնով։ Այնուամենայնիվ, գործարանի արտադրանքը չէր կարող մրցակցել արևմտյան գերմանական ավտոարտադրողների հետ, ինչը հանգեցրեց գործարանում ավտոմեքենաների արտադրության դադարեցմանը։
1995 թվականին ընկերությունը ձեռք է բերվել Daimler-Benz կորպորացիայի կողմից։ Ներկայումս Robur-ը զբաղվում է ավտոպահեստամասերի արտադրությամբ։ Ավտոմեքենաների արտադրության սկզբնական գործողությունները դադարեցվել են, և ուշադրությունը տեղափոխվել է ավտոմոբիլային արդյունաբերության այլ ասպեկտներ։
Հղումներ
Կատեգորիա:1905 հիմնադրված ընկերություններ Կատեգորիա:Ընկերություններ այբբենական կարգով Կատեգորիա:Բեռնատար ավտոմեքենաներ
Նովոնիկոլսկոե (գյուղ, Դանկովսկի շրջան)
Նովոնիկոլսկոե (Новоникольское), գյուղ Ռուսաստանի Լիպեցկի մարզի Դանկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դանկովսկի շրջանի բնակավայրեր
Վարպետություն (պատմվածք)
«Վարպետություն» (Художество), ռուս գրող Անտոն Պավլովիչ Չեխովի պատմվածքը՝ գրված 1886 թվականին։
Հրապարակումներ
Առաջին անգամ «Վարպետություն» պատմվածքը լույս է տեսել «Պետերբուրգյան թերթում» 1886 թվականի հունվարի 6-ին (թիվ 5), «Թռչող գրառումներ» բաժնում, Պատմվածք ենթավերնագրով, Ա. Չեխոնտե ստորագրությամբ։ Պատմվածքը ներառվել է Անտոն Չեխովի «Խայտաբղետ պատմվածքներ» ժողովածուում (Սանկտ Պետերբուրգ, 1899) և ընդգրկվել է Ա. Ֆ. Մարքսի հրատարակության մեջ։ Բազմաթիվ խմբագրումներով և փոփոխություններով «Վարպետություն» պատմվածքը 1899 թվականին լույս է տեսել նկարիչ Ֆ. Կոզաչինսկու նկարազարդումներով «Մեր ժամանակը» (Պետերբուրգյան թերթի անվճար առդիր) ամսագրում (թիվ 52)։ 1900 թվականին Չեխովը պատմվածքը փոփոխություններով ներառել է երկերի ժողովածուի երկրորդ հատորում, նա ջնջել հանել է մի քանի արտահայտություն ։
Սյուժե
«Վարպետություն» պատմվածքի գործողությունը տեղի է ունենում Բիստրյանկա գետի վրա։ Չեխովի հերոսներից շատերը զվարճալի, թշվառ և աննշան մարդիկ են. այդպիսին է նաև պատմվածքի գլխավոր հերոսը՝ Սերյոժկան, տգետ, հարբեցող, ծույլ, «երեսունից փոքր, կարճ ոտքերով, ցնցոտիավոր, մազերը թափված...», բայց նա ունի տաղանդ, «երբ նրա ձեռքին կարկին կամ կողմնացույց է, ապա Աստծու ծառան արդեն ամեն ինչից բարձր է» ։
Ամեն տարի սուրբ Մկրտության տոնի նախօրյակին նա պատրաստվում էր ջրօրհնեքին սառցե քանդակներով։ Նրան այդ գործում օգնում էր եկեղեցու պահակը՝ բարետես ծերունի Մատվեյը։ Պատմվածքն ավարտվում է, քանի որ Սերյոժկայի հոգին «լցվում է փառքի և հաղթանակի զգացումով», «բայց հետո նրանք ընկղմում են խաչը, և օդը լցվում է անսովոր աղմուկով։ Հրացանների համազարկը, հիացմունքի բարձրաձայն արտահայտությունները, ճիչերը, հրմշտոցը երկար ժամանակ չեն ընդհատվում։ Սերյոժկան լսում է այս աղմուկը, տեսնում է իր վրա հառած հազարավոր աչքերը, և ծույլի հոգին լցվում է փառքի և հաղթանակի զգացումով» ։
Արտաքին հղումներ
Կատեգորիա:Անտոն Չեխովի ստեղծագործություններ Կատեգորիա:1886 պատմվածքներ
Բելկի (գյուղ, Իրշավայի շրջան)
Բելկի (Білки), գյուղ Ուկրաինայի Անդրկարպատյան մարզի Իրշավայի շրջանում։ Հիմնադրվել է 1238 թվականին։
2001 թվականի տվյալներով Բելկի գյուղում բնակվում էր 8 064 մարդ։ Բնակավայրը զբաղեցնում է 4,4 կմ² տարածք։ Բնակչության խտությունը կազմում էր 1832,73 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1238 թվականին հիմնադրված բնակավայրեր Կատեգորիա:1245 թվականին հիմնադրված բնակավայրեր
(7794) Սանվիտո
(7794) Սանվիտո (Sanvito), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 15-ին Ուլիսե Մունարիի և Մաուրա Տոմբելիի կողմից Սիմա Էկարում ։
Միջին հեռավորությունը Արեգակից կազմում է 2,303114 ա. մ., առավելագույնը մոտենում է 1,9649 ա. մ. հեռավորության վրա և հեռանում 2,6413 ա. մ. ։ Արեգակի շուրջ մեկ ամբողջական պտույտ է կատարում 1276,65 երկրային օրվա ընթացքում, իր ուղեծրով շարժվելով միջինում 0,281988 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,67° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Ուլիսե Մունարիի կողմից հայտնաբերված աստերոիդներ Կատեգորիա:Մաուրա Տոմբելիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չիֆչիբաշի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Օսորնո (հրաբուխ)
Օսորնո (Osorno), գործող հրաբուխ Անդերի լեռներում՝ Չիլիի տարածքում։
Աշխարհագրություն
Հրաբուխը գտնվում է Լոս Լագոս տարածաշրջանի Օսորնո և Լյանկիուե նահանգների սահմանին գտնվող Գլխավոր Կորդիլերայի արևմտյան լանջին՝ Լյանկիուե և Տոդոս-լոս-Սանթոս լճերի արանքում։ Պատկանում է ստրատոհրաբուխներին։ Բարձրությունը 2652 մետր է։ Գտնվում է Վիսենտե Պերես Ռոզալես ազգային պարկում՝ Չիլիի ամենահին ազգային պարկի տարածքում, որը հիմնադրվել է 1926 թվականին ։ Օսորնոն Չիլիի հարավային Անդերի ամենաակտիվ հրաբուխներից մեկն է, 1575-ից 1869 թվականներն ընկած ժամանակահատվածում գրանցվել է 11 ժայթքում։ Չարլզ Դարվինը Օսորնոյի ժայթքումը դիտել է 1835 թվականի հունվարի 19-ին՝ շուրջերկրյա ճանապարհորդության ընթացքում՝ «Բիգլ» նավով։
Հղումներ
Կատեգորիա:Չիլիի լեռներ Կատեգորիա:Ստրատոհրաբուխներ
Ժան-Մարի Պերիե
Ժան-Մարի Պերիե (Jean-Marie Périer, ), ֆրանսիացի լուսանկարիչ և կինոռեժիսոր, դերասան Մարկ Պորելի եղբայրը։
Կենսագրություն
Ծնվել է 1940 թվականին, նրա պաշտոնական հայրը հայտնի դերասան Ֆրանսուա Պերիեն է, իսկ կենսաբանական հայրը՝ երգիչ Անրի Սալվադորը։ Մայրը՝ դերասանուհի Ժակլին Պորելն է՝ լեգեդար դերասանուհի Գաբրիել Ռեժանի թոռնուհին։
Սալվադորից բաժանվելուց և Պերիենի հետ հարաբերություններ սկսելուց հետո Ժակլինը չի իմացել, որ արդեն երեխայի է սպասում։
Ժան-Մարի Պերիեն սկսել է լուսանկարչությամբ զբաղվել 1956 թվականին՝ որպես Դանիել Ֆիլիպաչիի օգնական, որն աշխատում էր Մերի Քլեր ամենամսյա կանացի ամսագրում։ Որոշ ժամանակ Պերիեն եղել է «Jazz» ամսագրի, «Paris Match» և «Tele7jours» թերթերի լուսանկարիչը։ Զինվորական ծառայություն է անցել Ալժիրում։
1962-1974 թվականներին աշխատել է «Salut Les Copain»s թերթում։ Ժան-Մարի Պերիե բացի լուսանկարիչությունից զբաղվել է նաև ռեժիսորի աշխատանքով։ Նա գովազդային հոլովակներից աստիճանաբար անցել դեպի վավերագրական ու գեղարվեստական ​​ֆիլմեր։ Նրա «Հանրային հեռախոս» ֆիլմը 1980 թվականին ներկայացվել է Կաննի կինոփառատոնին ։
Նա աշխատել է համաշխարհային կինոյի, երաժշտության, նորաձևության այնպիսի աստղերի և խմբերի հետ, ինչպիսիք են «The Beatles֊ը», «The Rolling Stones֊ը», Ալեն Դելոնը, Ժակ Դյուտրոն, Ֆրանսուազա Արդին, Ջոնի Հալիդեյն, Ժան Պոլ Գոտյեն, Նատալի Փորտմանը ։
Արտաքին հղումներ
Կատեգորիա:Ֆրանսիացի լուսանկարիչներ Կատեգորիա:Կինոռեժիսորներ այբբենական կարգով Կատեգորիա:Ֆրանսիացի կինոռեժիսորներ Կատեգորիա:21-րդ դարի կինոռեժիսորներ
Օբոկշա
Օբոկշա  (Обокша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա գետի ձախ ափին 188 կմ հեռավորության վրա։ Գետի երկարությունը 132 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Գևորգ Կարապետյան (աշխարհագետ)
Կենսագրություն
Գևորգ Կարապետյանը ծնվել է 1940 թվականի հուլիսի 12-ին, Ղադոլար (Վրաստանի Ախալքալաքի շրջան) գյուղում։ 1964 թվականին ավարտել է Երևանի պետական համալսարանը, 1966 թվականին՝ Մոսկվայի պետական համալսարանը։ 1966-1967 թվականներին եղել է ՀՀ ԳԱԱ Երկրաբանական գիտությունների ինստիտուտի (ԵԳԻ) լաբորանտ, 1967-1968 թվականներին` ՀՀ ԳԱԱ Երկրաբանական գիտությունների ինստիտուտի ինժեներ-քարտեզագիր, 1968-1971 թվականներին՝ ՀՀ ԳԱԱ Երկրաբանական գիտությունների ինստիտուտի ասպիրանտ, 1971-1979 թվականներին՝ ԵԳԻ աշխարհագրության բաժնի կրտսեր գիտաշխատող, 1979-1982 թվականներին՝ աշխարհագրության բաժնի ավագ գիտաշխատող, 1982-2002 թվականներին՝ ՀՊՄՀ Պատմության և աշխարհագրության ֆակուլտետի ֆիզիկական աշխարհագրության ամբիոնի դոցենտ, 2002-2003 թվականներին՝ Կենսաբանության, քիմիայի և աշխարհագրության ֆակուլտետի ֆիզիկական աշխարհագրության ամբիոնի դոցենտ,2008-2013 թվականներին՝ ՀՊՄՀ Կենսաբանության, քիմիայի և աշխարհագրության ֆակուլտետի ֆիզիկական աշխարհագրության ամբիոնի վարիչ, 2013 թվականից ՀՊՄՀ Կենսաբանության, քիմիայի և աշխարհագրության ֆակուլտետի աշխարհագրություն և ԱԴՄ ամբիոնի պրոֆեսոր ։
Աշխատանքները վերաբերում են լեռնային ռելիեֆի դինամիկայի գնահատման և կանխատեսման հարցերին ։ Կազմել է ՀՀ որոշ շրջանների տարածքի տնտեսական օգտագործման ռիսկի գնահատման ու կանխատեսման կիրառական քարտեզներ։ Հեղինակ է «Տեղագրության պրակտիկում» (1990), «Ընդհանուր երկրաբանություն» (2001), «Դպրոցական տեղագրություն և քարտեզագրություն» (2002) ուսումնական ձեռնարկների։
Ծանոթագրություններ
Կատեգորիա:Հայ աշխարհագրագետներ Կատեգորիա:Հայ քարտեզագետներ Կատեգորիա:Աշխարհագրական գիտությունների դոկտորներ Կատեգորիա:Հայ պրոֆեսորներ
Դելիկատես
Դելիկատես (от délicatesse), հազվադեպ, համեղ ուտեստ, համեղ կերակուր։ Դելիկատեսն՝ ավելի լայն իմաստով, դա ինչ-որ առանձնահատուկ բան է, նուրբ ձևով, ակնկալվող, պարտադիր չէ, որ դա սննդամթերք լինի։
Պատմություն
Դելիկատեսների առևտուրը միջնադարում առևտրի կարևոր մասն էր կազմում, օրինակ, Եվրոպայի և Հեռավոր Արևելքի միջև առևտուրը, արաբական աշխարհի միջև առևտուրը։ Տարբեր ժամանակներում կարտոֆիլը, բրինձը և թեյը համարվում էին դելիկատեսներ։
Օրինակներ
Ներկայումս դելիկատեսներ են համարվում՝ Ֆուագրա, սև խավիար, կարմիր խավիար, խխունջների խավիար, տրյուֆել, ֆուգու կերակրատեսակը, ոստրեները և այլ։ Դելիկատեսների շարքին են պատկանոմ նաև  Օմարները, մուկսուն ձկնատեսակները, կուբայական կոկորդիլոսի միսը, թուրքական ուտեստ կազի-կարտան և  այլն։
Աֆրիկայում սիրամարգակների տապակած կամ ապխտած թրթուրները համարվում են դելիկատեսներ, որը 4 անգամ ավելի թանկ են, քան սովորական միսը։
Սովորական անտառների միջին գոտում տարածված է բաց-վարդագույն կամ կեսարական սունկը, որոնց Միջերկրական ծովի ափին և եվրոպական հարավային երկրներում աճելը համարվում էր դելիկատես։
Լաոսում, Մյանմարում, Հնդկաստանում, Թաիլանդում և Ֆիլիպիններում, մի շարք թերթաբեղիկավորների տեսակների խոշոր թրթուրներն ու ձագերը համարվում են դելիկատեսներ։
Ֆիջիի տեղական տոհմերի մեջ որոշ երկարաբեղիկների թրթուրները համարվում են դելիկատեսներ, Պարագվայում՝ հնդկացիների ցեղերի թվում արմավենու թրթուրներն են համարվում դելիկատեսներ։
Արտաքին հղումներ
Կատեգորիա:Ուտեստ և ըմպելիք Կատեգորիա:Խոհանոց
Սևախածի կեռնեխ
Կենսակերպ
Հայաստանում հայտնաբերվել է 1993 թվականին՝ Խոսրովի անտառ արգելոցում (գիտական արժեք ներկայացնող նմուշը պահվում է ՀՀ ԳԱԱ Կենդանաբանության ինստիտուտում), 1995 թվականին՝ Գեղարքունիքի (Դարանակ), Արարատի (Դաշտաքար) և Վայոց ձորի (Ռինդ) մարզերում։
Կատեգորիա:Կեռնեխներ
Տորե Կաետանի
Տորե Կաետանի (Torre Cajetani), կոմունա Իտալիայում, գտնվում է Լացիո շրջանում, պրովինցիա Ֆրոզինոնեում։ Բնակչությունը կազմում է 1443 մարդ (2008 թվականի տվյալներով), խտությունը կազմում է 124 մարդ/կմ²։ Տարածքը կազմում է 12 կմ²։ Փոստային ինդեքս՝ 3010։ Հեռախոսային կոդ՝ 0775։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Երանյակ
Հայրը հռոմեական թագավոր Տիրանն էր՝ ղեկավարել է 339-350 թվականներին, Արշակ Բ-ի քույրն էր ։ Երանյակի մասին քիչ տեղեկություններ կան։
Տիրանը այնպես էր կազմակերպել, որ իր դուստրն ամուսնանա Տրդատ արքայազնի հետ ։ Տրդատը Սեմբատուհու որդին էր, նրա մայրական կողմի պապը Մեծ Սեմբատն էր ։ Բնավորությամբ Տրդատը քաջ ու համարձակ էր, սակայն կարճահասակ էր և ուներ խղճուկ տեսք ։
Երանյակն ատում էր Տրդատին։ Նա արհամարհանքով էր վերաբերվում ամուսնուն և բողոքում էր, որ իր կոչումով կինը ստիպված է եղել համատեղ ապրել տհաճ դեմքով և անփառունակ ծագումով տղամարդու հետ ։ Տրդատը մի օր այնքան է բարկանում, որ ծեծում է կնոջը, կտրում մազերը և դուրս վռնդնում առանձնատնից ։ Այդ դեպքից հետո, Տրդատը լքում է Հայաստանն ու մեկնում Մարաստան ։ Սյունիք հասնելուց հետո, Տրդատը իմանում է աներոջ մահվան մասին և մնում այնտեղ ։ Այս ամենից հետո, քիչ տեղեկություն է հայտնի Երանյակի և Տրդատի մասին։
Ծանոթագրություններ
Կատեգորիա:Արշակունիներ Կատեգորիա:4-րդ դարի հայեր
Յուրիևկա (գյուղ, Գադյաչի շրջան)
Յուրիևկա (Юрївка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1590 թվականին։
2001 թվականի տվյալներով Յուրիևկա գյուղում բնակվում էր 77 մարդ։ Բնակավայրը զբաղեցնում է 0,892 կմ² տարածք։ Բնակչության խտությունը կազմում էր 86,32 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1590 թվականին հիմնադրված բնակավայրեր
Բոգարևիցա
Բոգարևիցա (Богаревиця), գյուղ Ուկրաինայի Անդրկարպատյան մարզի Իրշավայի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1412 թվականին հիմնադրված բնակավայրեր
Սերգեյ Եսենին (այլ կիրառումներ)
Սերգեյ Եսենին՝
Սագա (քաղաք)
Սագա (佐賀市), քաղաք Ճապոնիայում, Սագա պրեֆեկտուրայի մայրաքաղաք։ Տեղակայված է ճապոնական Կյուսյու կղզու վրա։
«Էդո»-ի հարստության օրոք համարվել է Սագայի իշխանության քաղաքամայրը։
2017 թվականի փետրվարի 28-ի տվյալների համաձայն՝ քաղաքի բնակչությունը կազմում է 234 453 մարդ, իսկ բնակչության խտությունը՝ 543 մարդ/կմ2 ։ Քաղաքը զբաղեցնում է 431,84 կմ2 տարածք։
Կլիմա
Սագան ունի մերձհասարակածային մուսսոնային կլիմա։
Արտաքին հղումներ
Կատեգորիա:Ճապոնիայի քաղաքներ Կատեգորիա:1898 թվականին հիմնադրված բնակավայրեր
(7795) 1996 AN15
(7795) , աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 14-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
Միջին հեռավորությունը Արեգակից կազմում է 2,291632 ա. մ., առավելագույնը մոտենում է 2,2068 ա. մ. հեռավորության վրա և հեռանում 2,3765 ա. մ. ։ Արեգակի շուրջ մեկ ամբողջական պտույտ է կատարում 1267,11 երկրային օրվա ընթացքում, իր ուղեծրով շարժվելով միջինում 0,28411 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,62° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոնիկոլսկոե (գյուղ, Միչուրինսկի շրջան)
Նովոնիկոլսկոե (Новоникольское), գյուղ Ռուսաստանի Տամբովի մարզի Միչուրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տամբովի մարզի Միչուրինսկի շրջանի բնակավայրեր Կատեգորիա:1640 թվականին հիմնադրված բնակավայրեր
Մհեր Մկրտչյան (բռնցքամարտիկ)
Մհեր Մկրտչյան, հայ նախկին պրոֆեսիոնալ բռնցքամարտիկ։ Ունի Բռնցքամարտի եվրոպական միության միջին քաշային կարգում չեմպիոնի և Բռնցքամարտի համաշխարհային կազմակերպության Ասիական-Խաղաղօվկիանոսյան միջին քաշային կարգում չեմպիոնի տիտղոսներ։ 2004 թվականին պայքարում էր Բռնցքամարտի համաշխարհային կազմակերպության վարկածով միջին քաշային կարգում աշխարհի չեմպիոնի տիտղոսի համար, սակայն 7-րդ ռաունդում տեխնիկական նոկաուտով պարտվել է Ջո Կալզագեին ։
Մասնագիտական կարիերա
Մկրտչյանն իր պրոֆեսիոնալ նորամուտը նշել է 2000 թվականի նոյեմբերի 29-ին։ Տասնհինգ մենամարտին մասնակցելուց և 14 հաղթանակ տանելուց հետո, նվաճել է իր առաջին Ասիական-Խաղաղօվկիանոսյան Բռնցքամարտի համաշխարհային կազմակերպության վարկածով միջին քաշային կարգում աշխարհի չեմպիոնի տիտղոսը Վահե Քոչարյանի դեմ խաղի ժամանակ՝ 2002 թվականի նոյեմբերի 19-ին Սանկտ Պետերբուրգում։
Ֆրիմեն Բարի և Յոժեֆ Բալաժի նկատմամբ տարած հաղթանակներից հետո, հնարավորություն ստացավ մենամարտել աշխարհի չեմպիոն Ջո Կալզագեի հետ 2004 թվականի Բռնցքամարտի համաշխարհային կազմակերպության վարկածով միջին քաշային կարգում աշխարհի չեմպիոնի տիտղոսի համար։ Տեխնիկական նոկաուտով պարտվելուց առաջ դիմացել է յոթ ռաունդ։
2006 թվականի ապրիլի 14-ին Մկրտչյանը դարձել Է Եվրոպայի սուպերմիջին քաշային կարգում Բռնցքամարտի եվրոպական միության վարկածով չեմպիոն՝ նոկաուտի ենթարկելով անպարտելի Ջեքսոն Չանին ։  Հոկտեմբերին մրցավարների որոշմամբ պարտվելով Դավիդ Գոգիային՝ Մկրտչյանը կորցրել է տիտղոսը ։
Արտաքին հղումներ
Կատեգորիա:Հայ բռնցքամարտիկներ
Ստորին Սեզյա
Ստորին Սեզյա (Нижняя Сезя), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի ձախ ափին՝ 276 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Աստերոիդների ցանկ (64101-64200)
Աստերոիդների ցանկ (64001-64100) * Աստերոիդների ցանկ * Աստերոիդների ցանկ (64201-64300)
Անրի Սալվադոր
Անրի Սալվադոր (Henri Salvador, ), ֆրանսիացի երգիչ, կիթառահար և հեռուստահաղորդավար։ Նա նաև աշխատել է որպես կատակերգու, հրատարակիչ և դերասան, նրա կարիերան տևել է ավելի քան վեց տասնամյակ։
Կենսագրություն
Անրի Սալվադորը ծնվել է 1917 թվականի հուլիսի 18-ին Ֆրանսիայի Կայեննա քաղաքում։ Նրա հայրը՝ Կլովիսը, ծագումով եղել է իսպանացի, իսկ մորական տատը՝ Անտոնին Պատերնը, ծագումով կարիբյան ավազանից։
Երբ նա յոթ տարեկան էր, Սալվադորի ծնողները տեղափոխվել են Փարիզ, որտեղ նա իր վաղ պատանեկության տարիներին հանդիպել է ջազ երաժիշտներ Լուի Արմսթրոնգին և Դյուկ Էլինգտոնին։
1955 թվականին, երբ ռոք երաժշտությունը նոր է մտել նորաձևության մեջ, նա Հենրի Քորդինգ կեղծանունով ձայնագրություն է թողարկել։ Նույն թվականին նա իր առաջին հյուրախաղերով հանդես եկավ ԱՄՆ-ում։ 1961 թվականին նա ստեղծել է իր սեփական ձայնագրման լեյբլը։
Անրի Սալվադոր հայտնի է մանկական երգերի ձայնագրություններով։ Սալվադորը էստրադայում ակտիվորեն հանդես է եկել մինչև կյանքի վերջին օրերը։
Սկավառակագրություն
1947: Maladie d’amour 1955: Henri Salvador chante ses derniers succès, Polydor (Le loup, la biche et le chevalier, Maladie d’amour, Clopin-clopant, etc.) 1956: Henri Salvador alias Henry Cording and his original Rock and roll boys, Philips
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Ֆրանսիացի երգիչներ Կատեգորիա:21-րդ դարի երգիչներ և երգչուհիներ
Չլըխ
Չլըխ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Իմ երջանիկ աստղերը 2
«Իմ երջանիկ աստղերը 2» (Xia ri fu xing), ռեժիսոր Սամո Հունգի ֆիլմերից, որի գլխավոր դերերը մարմնավորում են Սամո Հունգը, Սիբել Հուն, Չուի-Ֆան Ֆունգը, Էրիկ Ցանը, Ռիչարդ ԷնՋին, Կիու Վեյ Միուն, Ջոն Շամը, Ռոզամունդ Կվանը, Ջեքի Չանը, Յուեն Բյաոն։
Սյուժե
Հոնկոնգի ոստիկանության հատուկ ջոկատը հետազատում է մաֆիական գերդաստանի գործնեությունը։ Բաժնի գործակալին հաջողվում է իր տեղեկատուին ընդգրկել մաֆիայի մեջ։ Բայց Բանկոնգում մաֆիան «ծախուների» հետ հաշվեհարդար է տեսնում։ Բանկոնգի ոստիկանությունը և հատուկ գործակալը մաֆիոզների լիկվիդացման համար համատեղ գործողություն են իրականացնում։
Արտաքին հղումներ
Կատեգորիա:Հոնկոնգյան ֆիլմեր Կատեգորիա:1985 ֆիլմեր Կատեգորիա:Սամո Հունգի ֆիլմեր Կատեգորիա:Մարտաֆիլմեր‎ Կատեգորիա:Կինոկատակերգություններ‎
Վիտամին B3
Վիտամին B3 վիտամին է որն ունի 3 ձև՝ նիկոտինամիդ (նիացինամիդ), նիացին (նիկոտինաթթու) և նիկոտինամիդ ռիբոզիդ ։ Վիտամին B3-ի բոլոր երեք ձևերն էլ օրգանիզմում ձևափոխվում են նիկոտինամիդադենինդինուկլեոտիդի (ՆԱԴ) ։ ՆԱԴ-ը անհրաժեշտ է կյանքի համար, և առանց վիտամին B3-ի կամ տրիպտոֆանի օրգանիզմում այն չի կարող սինթեզվել ։ 2004 թվին նիկոտինամիդ ռիբոզը ճանաչվել է վիտամին B3-ի ձևերից մեկը ։ Խումբը երբեմն անվանում են վիտամին B3 համալիր ։
Գործողության մեխանիզմ
ՆԱԴ ը, նրա ֆոսֆորիլացված ձևի՝ նիկոտինամիդադենինդինուկլեոտիդֆոսֆատի (ՆԱԴՖ) հետ միասին, մասնակցում է ԴՆԹ-ի ռեպարացիայի և կալցիումի մոբիլիզացիայի գործընթացներում փոխանակման ռեակցիաներին ։
Աղբյուրներ
Վիտամի B3-ի պարունակությունը շատ է լոբիի, կաթի, մսի և հավկիթի մեջ։ Հարստացված ալյուրի ոչ կոէնզիմ ձևի (ազատ նիացինի պարունակութամբ) մեջ վիտամի B3-ի կենսամատչելիությունը նույնպես բարձր է։ Հացահատիկները նիացինի հարուստ աղբյուր չեն։ ԱՄՆ ում նիացինի միջին ընդունումը առաջարկվող սննդային քանակից բարձր է ։
Թունավորում
Վիտամին B3-ի օրական առավելագույն չափաբաժինը սահմանվել է 35 մգ։ Օրական 30 մգ չափաբաժնի դեպքում նկատվել են՝ մշտապես դեմքից սկսվող կարմրություն, որը զուգակցվում է մաշկի չորությամբ, քորով, պարեսթեզիայով և գլխացավով ։ Լյարդի թունավորումը ամենալուրջ թունավոր ռեակցիան է, որը հանդիպում է >2 գրամ/օրը չափաբաժնի դեպքում ։ Նշվել է կայծակնային հեպատիտի դեպքեր 3-9 գրամ/օրը դեղաչափերի ժամանակ, որի դեպքում կարիք է լինում լյարդի փոխպատվաստում։ Այլ պատասխան ռեակցիաներն են՝ գլյուկոզային անտանելիությունը, հիպերուրիկեմիան, մակուլյար այտուցը և մակուլյար կիստան ։
Անբավարարություն
Վիտամին B3-ի անբավարարությունը կարող է բերել պելագրայի՝ հիվանդություն, որը հայտնաբերվում է Հյուսիսային Ամերիկայում հարբեցողներից շատերի շրջանում։ Ախտանիշներն են՝ փսխում, ախորժակի կորուստ, որովայնի ցավ և ընդհանուր թուլություն ։
Ֆեդերիկո Սանտանդեր
Ֆեդերիկո Խավիեր Սանտանդեր Մերելես, պարագվայցի ֆուտբոլիստ, իտալական «Բոլոնյա» ֆուտբոլային ակումբի և Պարագվայի ազգային հավաքականի հարձակվողն է։
Ակումբային Կարիերա
2010 թ. օգոստոսի 31-ին Սանտանդերը վարձավճարով տեղափոխվում է ֆրանսիական «Թուլուզ»: Սեպտեմբերի 11-ին իր առաջին հանդիպումն է անցկացնում Լիգա 1-ում, երբ թիմը մրցում էր «Սենտ Էտիենի» հետ : Նոյեմբերի 28-ին նոր թիմի կազմում խփելով իր առաջին գոլը կարողանում է օգնել իր թիմին հաղթանակ տանելու «Օսերի» դեմ խաղում : «Թուլուզի» կազմում Ֆեդերիկոն 2010/11 մրցաշրջանի ընթացքում մասնակցած 23 խաղերում հեղինակում է 5 գնդակ:
Ֆրանսիայից վերադառնալով ֆուտբոլիստը հաջող մրցաշրջան է անցկացնում հարազատ «Գուարանիի» կազմում մասնակցելով 22 հանդիպման: Առաջնության ռմբարկուների ցանկում ֆուտբոլիստը կարողանում է զբաղեցնել 4-րդ հորիզոնականը խփած 10 գնդակներով: 2012 թ. սկզբին ֆուտբոլիստը տեղափոխվում է Ավելյանեդա քաղաքի «Ռասինգ» ֆուտբոլային ակումբ, որի կազմում իր առաջին խաղն անցկացնումն է փետրվարի 27-ին, երբ թիմը Արգենտինայի առաջնությունում մրցում էր «Բանֆիլդ» ակումբի հետ : Ռասինգից հետո ֆուտբոլիստը վարձավճարով տեղափոխվում է մեկ այլ արգենտինական ակումբ: Տիգրեի կազմում իր առաջին հանդիպումն անցկացնում է օգոստոսի 7-ին, երբ թիմը մրցում էր «Էստուդիանտես» ակումբի հետ : 2013 թ. հունվարի 30-ին Լիբերտադորեսի գավաթի խաղարկության պատասխան խաղում կարողանում է գոլ խփել, երբ թիմը մրցում էր վենեսուելական «Դեպորտիվո Անսոատեգի» ակումբի հետ :
2013 թ. ամռանը Ֆեդերիկոն վերադառնում է «Գուարանի»: 2015 թ. Լիբերտադորեսի գավաթի խաղարկության ժամանակ Սանտանդերը կարողանում է 6 գնդակ խփել պերուական «Սպորտինգ Կրիստալ», իր նախկին ակումբ` «Ռասինգ»  , էկվադորական «Դեպորտիվո Տաչիրա» և բրազիլական «Կորինթիանս» ակումբների դարպասը:
Նույն տարվա ամռանը ֆուտբոլիստը տեղափոխվում է դանիական Կոպենհագեն, որի հետ կնքում է 5 տարվա պայմանագիր: Դանիայի առաջնությունում իր առաջին խաղն անցկացնում է օգոստոսի 2-ին, երբ թիմը մրցում էր «Սյոննդերիյուսկ» ակումբի հետ : 3 օր անց կարողանում է իր առաջին գոլը խփել նոր թիմի կազմում, երբ թիմը Եվրոպայի լիգայի որակավորման փուլում մրցում էր չեխական «Յաբլոնեց» ակումբի հետ : Դանիայի առաջնությունում իր առաջին գոլը խփում է հոկտեմբերի 18-ին, երբ թիմը մրցում էր «Հոբրո» ակումբի հետ : Դանիայում անկացրած մեկնարկային մրցաշրջանում Սանտանդերը դառնում է 14 գոլի հեղինակ օգնելով թիմին հաղթելու առաջնությունում և նվաճել գավաթը: 2016 թ. ամռանը ֆուտբոլիստը օգնում է իր թիմին դուրս գալու չեմպիոնների լիգայի հիմնական փուլ 3 գնդակ խփելով հյուսիսիռլանդական «Կրուսեյդերս», ռումինական «Աստրա» և կիպրական «ԱՊՕԷԼ» ակումբների դարպասը: Սեպտեմբերի 27-ին Չեմպիոնների Լիգայի խմբային փուլում կարողանում է գրավել բելգիական «Բրյուգգե» ակումբի դարպասը :
Ազգային հավաքականի կազմում
2009 թ. Պարագվայի երիտասարդական հավաքականի կազմում Սանտանդերը մասնակցում է Հարավային Ամերիկայի երիտասարդական առաջնությանը: Առաջնությունում Ֆեդերիկոն դառնում է 4 գոլի հեղինակ գրավելով Ուրուգվայի, Վենեսուելայի և Չիլիի երիտասարդական հավաքականների դարպասը: Նույն տարում Սանտանդերը մասնակցում է Եգիպտոսում անցկացված երիտասարդական հավաքականների Աշխարհի առաջնությանը: Առաջնությունում ֆուտբոլիստը մասնակցեց Իտալիայի, Եգիպտոսի , Տրինիդադ և Տոբագոյի և Հարավային Կորեայի հավաքականների դեմ անցկացված խաղերին: Եգիպտոսի հետ անցկացված մրցավեճում ֆուտբոլիստը կարողանում է դառնալ գոլի հեղինակ:
Նվաճումներ
Ակումբային
«Կոպենհագեն»
Արտաքին հղումներ
Կատեգորիա:Պարագվայցի ֆուտբոլիստներ Կատեգորիա:Պարագվայի հավաքականի ֆուտբոլիստներ Կատեգորիա:Ռասինգ Ավելյանեդայի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Կոպենհագենի ֆուտբոլիստներ Կատեգորիա:Բոլոնյայի ֆուտբոլիստներ Կատեգորիա:Ֆուտբոլի հարձակվողներ
Սերվերա դե Բուիտրագո
Սերվերա դե Բուիտրագո (Cervera de Buitrago), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Տարածքը զբաղեցնում է 12,02 կմ²։ Բնակչությունը 150 մարդ (2006 թվականի տվյալներով)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Շահբուզի շրջան
Շահապոնքի շրջան (Şahbuz rayonu), շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Շահբուզ քաղաքն է ։
Ժամանակակից պատմություն
Շահբուզի շրջանը ձևավորվել է 1930 թվականի օգոստոսի 8-ին։ 1963 թվականի հունվարի 4-ին շրջանը լուծարվում է և ներառվում Նախիջևանի շրջանի (ներկայիս Բաբեկի շրջանի) կազմում։ 1965 թվականի հունվարի 6-ին կրկին վերականգնվում է շրջանի կարգավիճակը ։
Վարչատարածքային նկարագիր և տեղադրություն
Շահբուզի շրջանը հյուսիս-արևելքում սահմանակից է Հայաստանի Հանրապետության Վայոց ձորի և Սյունիքի մարզերին ։
Շահբուզի շրջանի ընդհանուր տարածքը կազմում է 83,658 կմ2։ Վարչական կենտրոնը Շահբուզ քաղաքն է։ Բացի վարչական կենտրոնից շրջանն ունի նաև 1 ավան և 22 գյուղ ։
Լեռնագրություն
Շրջանի տարածքը զբաղեցնում են Զանգեզուրի և Վայքի լեռները։ Շրջանի ամենաբարձր կետը Սալվարդ լեռն է, որն ունի 3161 մ բարձրություն ։
Ջրագրություն
Շահբուզի շրջանի տարածքով հոսում են Նախիջևան, վերջինի վտակներ հանդիսացող Շահպոնք, Սալվարդ և այլ գետեր։ Շրջանի տարածքում են գտնվում Հեյդար Ալիևի ջրամբարը, Բաթաբաթի լիճը և այլն ։
Կլիմա
Տարվա եղանակով պայմանավորված՝ Շահբուզի շրջանի կլիման փոփոխական է։ Ամռանը կլիման չոր է, իսկ ձմռանը՝ ցուրտ ։
Բնակչություն
2017 թվականի հունվարի 1-ի դրությամբ շրջանի բնակչությունը 24,900 է ։
Կրթություն և գիտություն
Շահբուզի շրջանում գործում է 23 հանրակրթական դպրոց, 6 արտադպրոցական և 1 նախադպրոցական դաստիարակության հաստատություն, 2 մանկական երաժշտական դպրոց, ինչպես նաև 29 գրադարան ։
Մշակույթ
Շրջանում գործում է մեկ թանգարան, «Արազ» կինոթատրոնը ։
Առողջապահություն
Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, 2 տարածքային հիվանդանոց, 10 բժշկական ամբուլատորիա, 11 ֆելդշերա-մանկաբարձական կենտրոններ, 1 ֆելդշերական հենակետ, հիգիենիկ և համաճարակաբանական կենտրոն ։
Առանց որևէ կասկածների քաղաքացու գործով հետաքննություն
«Առանց որևէ կասկածների քաղաքացու գործով հետաքննություն» (Indagine su un cittadino al di sopra di ogni sospetto ), իտալացի ռեժիսոր Էլիո Պետրի դրամատիկական կինոֆիլմը։ Պրեմիերան կյացել է 1970 թվականի փետրվարի 9-ին։ Գլխավոր դերերը կատարել են Ջան Մարիա Վոլոնտե,  հոգեկան հիվանդ տեսուչ կերպարի համար արժանացել է  բազմաթիվ համաշխարհային պարգևների և Ֆլորիդա Բոլկան։ Որպես օտար լեզվով լավագույն ֆիլմ կինոժապավենը արժանացել է «Օսկարի»։ Ֆիլմը մեծ հաջողության արժանացավ իտալական հանդիսատեսի մոտ  (1969-1970 թվականներին կինովարձույթի մեծությամբ նրանից առաջ էր անցնում միայն «Աստվածների կործանումը» Վիսկոնտի և «Սատրիկիոն» Ֆելինի) ։
Շահբուզի շրջան
Ծանոթագրություններ
Կատեգորիա:Շահբուզի շրջան